যেভাবে ফাঁদে ফেলা হয় : চক্রের সুন্দরী মডেলরা ফেসবুকসহ বিভিন্ন সামাজিক মাধ্যমে শিল্পপতি, রাজনীতিবিদ, বড় চাকরিজীবীদের সঙ্গে সখ্য গড়ে তোলেন। এরপর তারা মোবাইল নম্বর আদান-প্রদান করে কথা বলা শুরু করেন। কয়েক দিন কথা বলে তারা বাইরে দেখা করেন এবং ঘুরতে যান। পরে সুযোগ বুঝে নির্ধারিত বাসায় ডেকে আনা হয় টার্গেটে থাকা ব্যক্তিদের। বাসায় কিছু সময় কাটানোর পরই সেখানে হাজির হয় ভুয়া ডিবি চক্রের সদস্যরা। আপত্তিকর মুহূর্তের ছবি তুলে এবং গ্রেফতার করে থানায় নিয়ে যাওয়ার ভয় দেখিয়ে মোটা অঙ্কের টাকা দাবি করা হয়। কেড়ে নেওয়া হয় সঙ্গে থাকা বিভিন্ন ব্যাংকের এটিএম কার্ড। পরে টাকা দিতে রাজি না হলে ছবি ইন্টারনেটে ছড়িয়ে দেওয়া এবং পরিবারকে আপত্তিকর ছবি দেখানোর হুমকি দেওয়া হয়। এভাবেই বছরের পর বছর চলে তাদের প্রতারণা।